
	Comisia pentru buget, finanţe şi bănci

   Bucureşti,    23.10.2007
   Nr. 22/526
	
	Comisia pentru administraţie publică, amenajarea teritoriului şi echilibru ecologic
Bucureşti,     23.10.2007
 Nr. 26/1900


Biroul Permanent

al

Camerei  Deputaţilor

Vă înaintăm, alăturat, raportul comun asupra propunerii legislative pentru completarea şi modificarea Legii nr. 273/2006 privind finanţele publice locale, cu care comisiile au fost sesizate în fond cu adresa Biroului Permanent nr. PL-X 614 din 24 septembrie 2007.
	PREŞEDINTE,
Aurel Gubandru
	PREŞEDINTE,

Relu Fenechiu

	Comisia pentru buget, finanţe şi bănci

   Bucureşti,     23.10.2007
   Nr. 526 
	
	Comisia pentru administraţie publică, amenajarea teritoriului şi echilibru ecologic
Bucureşti,    23.102007
Nr. 1900


RAPORT COMUN

asupra propunerii legislative pentru completarea şi modificarea
Legii nr. 273/2006 privind finanţele publice locale
Cu adresa nr. PL-x 614 din 24 septembrie 2007, Biroul Permanent conform art.95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci şi Comisia pentru administraţie publică, amenajarea teritoriului şi echilibru ecologic cu propunerea legislativă pentru completarea şi modificarea Legii nr. 273/2006 privind finanţele publice locale.
La întocmirea raportului s-au avut în vedere avizele favorabile ale Consiliului Legislativ   şi Comisiei juridice, de disciplină şi imunităţi.
Prezenta propunere legislativă are ca obiect de reglementare amendarea art. 33 alin.(3) lit. b) din Legea nr. 273/2006 privind finanţele publice locale, textul reformulându-se astfel:
„b) 20% din sumă se repartizează, prin hotărâre a consiliului judeţean, pentru susţinerea cu prioritate a programelor de dezvoltare locală, pentru proiecte de infrastructură care necesită cofinanţare locală, pentru asigurarea funcţionării autorităţilor locale care nu dispun de resurse financiare suficiente în bugetele locale, precum şi pentru completarea veniturilor din taxele şi impozitele locale reduse cu 50% ca urmare a facilităţilor acordate prin lege persoanelor care domiciliază sau lucrează în unele localităţi din Munţii Apuseni şi în Rezervaţia Biosferei „Delta Dunării”.
Hotărârea consiliului judeţean se comunică directorului direcţiei generale a finanţelor publice judeţene, prefectului şi consiliilor locale din judeţ.”

Propunerea legislativă face parte din categoria legilor organice, potrivit art. 76 din Constituţia României, republicată.

La dezbaterea propunerii legislative au participat, în conformitate cu prevederile art. 54 şi 55 din Regulamentul Camerei Deputaţilor, republicat,  domnul Doică Cătălin-secretar de stat la Ministerul Economiei şi Finanţelor  şi domnul Viorel Cristea – director general la Ministerul Internelor şi Reformei Administrative.
La lucrările comisiilor reunite au participat  47  deputaţi, din totalul de 56 de membri.
Raportul comun al comisiilor a fost adoptat cu majoritate de voturi. 

Propunerea legislativă a fost respinsă de Senat în şedinţa din data de 18 septembrie 2007.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .   
In urma dezbaterii propunerii legislative pentru completarea şi modificarea Legii nr. 273/2006 privind finanţele publice locale, în şedinţa din data de 16 octombrie 2007, comisiile reunite propun Plenului Camerei Deputaţilor respingerea propunerii legislative având în vedere că la elaborarea Legii finanţelor publice locale, pentru stabilirea formulelor de alocare a sumelor din unele venituri ale bugetului de stat s-a căutat o procedură cât mai eficientă pentru echilibrarea bugetelor locale, care să asigure finanţarea în completare a unităţilor administrativ-teritoriale, pe baza unor principii de echitate şi cu limitarea, pe cât posibil, a factorului uman din procesul decizional al alocărilor. Ministerul Internelor şi Reformei Administrative monitorizează şi evaluează în permanenţă impactul pe care îl are aplicarea procedurilor de echilibrare a bugetelor locale şi după analizarea datelor împreună cu Ministerul Economiei şi Finanţelor, în măsura în care expertizele o vor justifica, se va iniţia un demers legislativ având ca obiect modificarea Legii nr. 273/2006.
	PREŞEDINTE,

Aurel Gubandru

	PREŞEDINTE,

Relu Fenechiu

	SECRETAR,

Radu Cătălin Drăguş
	SECRETAR,

Sereş Denes


Expert parlamentar

Ene Giorgiana

Consilier parlamentar

